**GUVERNUL ROMÂNIEI**

**HOTĂRÂRE**

**pentru modificarea și completarea Regulamentului de valorificare a masei lemnoase din fondul forestier proprietate publică, aprobat prin Hotărârea Guvernului nr. 617/2016**

Top of Form



Bottom of Form

Având în vedere art. 60 alin. (5) din Legea nr. 46/2008 - Codul silvic, republicată, cu modificările și completările ulterioare,

în temeiul art. 108 din Constituţia României, republicată, şi al art. 60 alin. (4) din Legea nr. 46/2008 - Codul silvic, republicată, cu modificările ulterioare,

Guvernul României adoptă prezenta hotărâre.

**Art. I. -** [Regulamentul](https://lege5.ro/Gratuit/haztomrqha/regulamentul-de-valorificare-a-masei-lemnoase-din-fondul-forestier-proprietate-publica-din-04112015?d=2017-07-27) de valorificare a masei lemnoase din fondul forestier proprietate publică, aprobat prin Hotărârea Guvernului nr. 617/2016, publicată în Monitorul Oficial al României, Partea I, nr. 684 din 2 septembrie 2016, se modifică și se completează după cum urmează:

1. **La articolul 1, litera h) se modifică și va avea următorul cuprins:**

„h) grupajul de partizi — două sau mai multe partizi grupate în funcţie de: bazinet, necesităţi legate de conducerea arboretelor, instalaţii de scos-apropiat, calea de transport cu caracter permanent care le deserveşte şi care se pot exploata de un singur operator economic; în cadrul grupajului ordinea de autorizare la exploatare a partizilor este: accidentale pe suprafețe compacte mai mari de 3 ha, conservare şi principale; autorizarea unui nou parchet în această succesiune se poate realiza numai după reprimirea parchetelor deja autorizate”.

1. **La articolul 1, litera p) se modifică și va avea următorul cuprins:**

„p) prețul de pornire la licitație / negociere - prețul stabilit de organizatorul licitației/negocierii, în condițiile și în conformitate cu competențele stabilite prin prezentul regulament, pornind de la prevederile actului de punere în valoare - APV, exprimat în lei/mc volum brut, fără TVA; prețul de pornire la licitație / negociere pentru grupajele de partizi se stabilește pe grupaj, ca medie a prețurilor de pornire ale partizilor componente, ponderate cu volumele; prețul de adjudecare a grupajului se defalcă pe partizi corespunzător creșterii obținute prin licitație / negociere; în cazul materialelor lemnoase, prețul de pornire la licitație / negociere se fundamentează pe principiile eficienței economice și economiei de piață, corelat cu condiția de livrare și se exprimă în lei/mc volum brut, fără TVA;”.

1. **La articolul 1, litera q) se modifică și va avea următorul cuprins:**

„q) preţul de referinţă - preţul unui metru cub de masă lemnoasă pe picior care se recoltează din fond forestier proprietate publică, stabilit anual cel târziu până la data de 30 septembrie a anului anterior anului de producţie. Acesta este un preţ, stabilit în condiţii de piaţă, în funcţie de specie sau grupa de specii, de gradul de accesibilitate, de sortiment, natura de produs şi se utilizează pentru calculul preţului APV. Preţul de referinţă se aprobă, pentru fiecare an de producţie, prin decizia conducătorului administratorului fondului forestier proprietate publică a statului, la nivel judeţean, regional sau naţional sau de proprietar pentru masa lemnoasă provenită din fondul forestier proprietatea publică a unităţilor administrativ-teritoriale, preţ ce poate fi revizuit o singură dată în cursul unui an; ”.

1. **La articolul 1, litera ș) se modifică și va avea următorul cuprins:**

„ș) sortiment industrial de material lemnos - sortimentul industrial obținut din lemnul de lucru aferent parchetelor autorizate și exploatate; sortimentele industriale sunt cele reglementate de autoritatea publică centrală care răspunde de silvicultură prin sistemul informațional SUMAL, în temeiul prevederilor Hotărârii Guvernului nr. 470/2014 pentru aprobarea Normelor referitoare la proveniența, circulația și comercializarea materialelor lemnoase, la regimul spațiilor de depozitare a materialelor lemnoase și al instalațiilor de prelucrat lemn rotund, precum și a unor măsuri de aplicare a Regulamentului (UE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor ce revin operatorilor care introduc pe piață lemn și produse din lemn, cu modificările și completările ulterioare;”.

1. **La articolul 1, litera t) se modifică și va avea următorul cuprins:**

„t) valorificarea masei lemnoase și a materialelor lemnoase - acțiunea de punere pe piață a masei lemnoase care se recoltează din fondul forestier proprietate publică, de către deținători / administratori legali, ca masă lemnoasă pe picior, precum și a materialelor lemnoase, modalitățile de valorificare fiind: prin vânzare în licitație publică, ca masă lemnoasă pe picior și ca materiale lemnoase, prin negociere ca masă lemnoasă pe picior și ca materiale lemnoase, prin vânzare directă a materialelor lemnoase, prin donații, prin sponsorizări, prin utilizarea acesteia pentru consumul propriu al deținătorului / administratorului, precum și prin prelucrarea primară a materialelor lemnoase în instalațiile proprii ale deținătorului / administratorului fondului forestier proprietate publică;”.

1. **La articolul 1, litera t) se modifică și va avea următorul cuprins:**

„ț) valorificarea superioară a masei lemnoase - valorificarea masei lemnoase realizată de către administratorii de fond forestier proprietate publică, sub formă de sortimente de lemn fasonat, prin care fiecărui sortiment îi este dată destinația industrială adecvată, care permite realizarea unei valori adăugată maxime;

1. **La articolul 1, litera v) se modifică și va avea următorul cuprins:**

„v) volum brut - volumul masei lemnoase pe picior sau volumul lemnului rotund sau despicat de lucru şi lemnului de foc, inclusiv coaja acestora.”.

1. **La articolul 2, alineatul (1) se modifică și va avea următorul cuprins:**

„(1) Volumul de masă lemnoasă stabilit a se recolta anual și materialele lemnoase care se obțin din fondul forestier proprietate publică, potrivit Legii nr. 46/2008 - Codul silvic, republicată, cu modificările ulterioare, se valorifică de către organizatori, potrivit prevederilor prezentului regulament.”.

1. **La articolul 3, alineatul (1) se modifică și va avea următorul cuprins:**

„(1) Pentru diferența de volum dintre volumul total stabilit a se recolta într-un an de producție și volumul rezultat potrivit prevederilor de la alin. (11), hotărârea privind volumul care va face obiectul valorificării ca masă lemnoasă pe picior și volumul care se exploatează de către administratorul acestuia în regie proprie, cu forțe proprii sau prin prestări servicii cu operatori economici atestați pentru lucrări de exloatare forestieră, se adoptă, cu respectarea art. 6 alin. (2), după caz, de către:

a) Consiliul de administrație al Regiei Naționale a Pădurilor - Romsilva, direct sau prin comitetele directoare ale unităților Regiei Naționale a Pădurilor - Romsilva, pentru fondul forestier proprietate publică a statului administrat de aceasta;

b) Comitetul de direcție al Institutului Național de Cercetare-Dezvoltare în Silvicultură „Marin Drăcea”, pentru fondul forestier proprietate publică a statului administrat de acesta;

c) Consiliul de administrație al Regiei Autonome „Administrația Patrimoniului Protocolului de Stat”, pentru fondul forestier proprietate publică a statului administrat de acesta.”.

**11. La articolul 3, după alineatul (1), se introduc două noi alineate, alin. (11) și (12), cu următorul cuprins:**

„(11 ) Partizile constituite în fondul forestier proprietate publică a statului în scopul efectuării lucrărilor de îngrijire și conducere a arboretelor, tăierilor de igienă, precum şi tăierilor de produse accidentale dispersate sau realizate pe suprafețe compacte de maximum 3 ha se exploatează de către administratorul acestuia în regie proprie, cu forțe proprii sau prin prestări servicii cu operatori economici atestați pentru lucrări de exloatare forestieră.

(12) Hotărârea prevăzută la alineatul (1) se publică pe site-ul [*www.produselepadurii.apcrs.ro*](http://www.produselepadurii.apcrs.ro)al autorității publice centrale care răspunde de silvicultură.”.

**12. La articolul 3, alineatul (2) se modifică și va avea următorul cuprins:**

„(2) Partizile / pachetele de partizi care vor face obiectul exploatării în regie proprie, cu forțe proprii sau prin prestări servicii cu operatori economici atestați pentru lucrări de exploatare forestieră, în plus față de cele prevăzute la alin. (11),se stabilesc de către organizatorul licitației, cu încadrarea în volumul aprobat de entitățile nominalizate la alin. (1) pentru fiecare organizator, înaintea anunțului privind organizarea licitației principale, după constituirea rezervei pentru precomptarea produselor accidentale I; pachetele de partizi se constituie din partizile destinate exploatării, pe natură de produse, urmărindu-se respectarea principiilor prevăzute la art. 60 alin. (5) din Legea nr. 46/2008 - Codul silvic, republicată, cu modificările ulterioare.”.

**13. La articolul 3, alineatul (3) se modifică și va avea următorul cuprins:**

„(3) Volumul partizilor /pachetelor de partizi prevăzute la alin. (2) se constituie, pe natură de produse, proporțional cu structura masei lemnoase care face obiectul recoltării; pentru anul de producție 2018, acest volum va fi de maximum 20% din volumul prevăzut a se recolta în plus față de volumul posibil de recoltat potrivit la alin. (11)”.

**14. La articolul 3, alineatul (6) se modifică și va avea următorul cuprins:**

„(6) Partizile care constituie volumul de masă lemnoasă aprobat a fi valorificat ca masă lemnoasă pe picior, conform prevederilor alin. (1), precum și partizile care se constituie ca rezervă pentru precomptarea produselor accidentale se oferă la licitație publică / negociere pe picior, după caz, cu respectarea prevederilor legale în vigoare.”.

**15. La articolul 3, alineatul (7) se modifică și va avea următorul cuprins:**

„(7) Partizile rămase neadjudecate după parcurgerea a două licitații și a unei negocieri, precum și cele care au făcut obiectul contractelor de vânzare -cumpărare reziliate se pot exploata în regie proprie, cu forțe proprii sau prin prestări servicii cu operatori economici atestați pentru lucrări de exploatare forestieră; volumul acestora nu este inclus în volumul prevăzut la alin. (3).”.

**16. La articolul 3, alineatul (9) se modifică și va avea următorul cuprins:**

„(9) Materialele lemnoase rezultate din exploatarea partizilor în regie proprie, cu forțe proprii sau prin prestări servicii cu operatori economici atestați pentru lucrări de exploatare forestieră, în condițiile prevăzute în prezentul regulament, pot face obiectul procesării în instalațiile proprii ale administratorului fondului forestier, cu respectarea prevederilor legale în vigoare.”.

**17. La articolul 3, alineatul (10) se modifică și va avea următorul cuprins:**

„(10) Sortimentele industriale de materiale lemnoase, astfel cum sunt definite prin prezentul regulament, se asigură cu prioritate pentru producătorii din industria mobilei și se valorifică, de către administratorii fondului forestier proprietate publică a statului, prin licitație publică organizată în condițiile prezentului regulament, cu respectarea prevederilor articolului 60, alineatul (5), litera. g) din Legea nr. 46/2008 - Codul silvic, republicată, cu modificările ulterioare, și a condițiilor de participare la licitație prevăzute de prezentul regulament, pe baza necesarului anual estimat pe specii, conform atestatului emis de către comisia de atestare care funcționează în cadrul asociației profesionale din domeniul industriei mobilei.”.

**18. La articolul 3, alineatul (11) se modifică și va avea următorul cuprins:**

„(11) Din volumul materialelor lemnoase rezultate din partizile exploatate în regie proprie, cu forțe proprii sau prin prestări servicii cu operatori economici atestați pentru lucrări de exploatare forestieră, după asigurarea necesarului de lemn al populației, se asigură și consumul instituțiilor publice și unităților de interes local finanțate integral sau parțial de la bugetul de stat sau bugetul local, care nu desfășoară activitate economică în sensul reglementărilor europene în domeniul ajutorului de stat. Această cantitate se valorifică prin vânzare directă, în condițiile de piață.”.

**19. La articolul 3, alineatul (12) se elimină.**

**20. La articolul 7, alineatul (4) se modifică și va avea următorul cuprins:**

„(4) Operatorii economici care se înscriu la licitație pentru achiziționarea de lemn rotund de lucru, pentru cantitățile care se încadrează în sortimentul lemn de foc provenit din partizi de produse principale sau accidentale I, în condițiile alin. (1), nu au obligația depunerii declarației prevăzute la alin. (1)”.

**21. Articolul 9 se modifică și va avea următorul cuprins:**

„(1) În vederea asigurării transparenței valorificării masei lemnoase pe picior și a materialelor lemnoase prevăzute de Legea nr. 46/2008 - Codul silvic, republicată, cu modificările ulterioare, administratorii fondului forestier proprietate publică au obligația de a asigura publicarea licitațiilor/negocierilor de vânzare a masei lemnoase și a materialelor lemnoase provenite din acest fond forestier, pe site-ul *www.produselepadurii.apcrs.ro* administrat de autoritatea publică centrală care răspunde de silviccultură, cu minimum 30 de zile calendaristice înainte de desfășurarea licitației principale și cu minimum 10 zile calendaristice înainte de desfășurarea licitațiilor intermediare/negocierilor de vânzare a masei lemnoase pe picior și a licitațiilor/negocierilor de vânzare a materialelor lemnoase; publicarea este gratuită iar administrarea site – ului este în răspunderea autorității publice centrale care răspunde de silvicultură.

(2) În vederea asigurării transparenței amplasării masei lemnoase pe picior care se supune valorificării în conformitate cu prevederile Legii nr. 46./ 2008 - Codul silvic, republicată, cu modificările ulterioare, administratorii fondului forestier proprietate publică au obligația ca în caietul de sarcini să prezinte, pe lângă schița fiecărui parchet, coordonatele geografice cel puțin ale unui punct din interiorul fiecărui parchet și coordonatele geografice ale platformei primare.

(3) Pentru partizile supuse vânzării prin negociere, potrivit prevederilor art. 44, nu se aplică prevederile de la alineatele (1) și (2).”.

**22. La articolul 10, alineatul (2) se modifică și va avea următorul cuprins:**

„(2) În termen de maximum 10 zile calendaristice de la aprobarea listei partizilor, administratorii fondului forestier proprietate publică a statului publică, pe site-ul *www.produselepadurii.apcrs.ro* , catalogul masei lemnoase pe picior pentru fiecare ocol silvic. Catalogul conține minimum următoarele documente și informații:

a) lista de partizi aferentă anului de producție următor;

b) actele de punere în valoare cu schița parchetului, inclusiv coordonatele geografice pentru cel puțin un punct din interiorul fiecărui parchet și pentru platformă primară;

c) proiectul contractului de vânzare-cumpărare a masei lemnoase;

d) caietul de sarcini;

e) datele de contact ale ocolului silvic.”.

**23. La articolul 10, alineatul (5) se modifică și va avea următorul cuprins:**

„(5) Orice modificare a listei de partizi se publică, în termen de 5 zile, pe site-ul prevăzut la art. 9 alin. (1).”.

**24. Articolul 12 se modifică și va avea următorul cuprins:**

„**Art. 12**. - Vânzarea masei lemnoase pe picior și a materialelor lemnoase se realizează de către organizatori prin licitație publică, cu preselecție, de tipul:

a) licitație cu strigare;

b) licitație în plic închis;

c) licitație mixtă;

d) licitație electronică.”.

**25.** **La articolul 18, alineatul (1) se modifică și va avea următorul cuprins:**

„(1) Materialele lemnoase provenite din partiziile exploatate de către administratorii de fond forestier proprietate publică în regie proprie, cu forțe proprii sau prin prestări servicii cu operatori economici atestați pentru lucrări de exploatare forestieră, cu excepția celor prevăzute la art. 3 alin. (9), se vând din depozite înregistrate în SUMAL, de la o cale de transport cu caracter permanent sau de la punctul de încărcare naval, în condițiile art. 60 alin. (5) din Legea nr. 46/2008 - Codul silvic, republicată, cu modificările ulterioare.”.

**26. La articolul 18, alineatul (2) se modifică și va avea următorul cuprins:**

„(2) Materialele lemnoase se vând pe loturi distincte constituite din sortimente; în cazul lemnului de lucru, piesele aferente sortimentelor industriale se numerotează și se trec în carnetul de inventariere al lotului.

(3) Materialele lemnoase, în cazul sortimentelor de furnir din speciile: nuc, cireș și sorb, se vând pe piese personalizate”.

**27. La articolul 18, alineatul (5) se modifică și va avea următorul cuprins:**

„ (5) Loturile prevăzute la alin. (2) vor avea o singură componentă, formată dintr-un singur sortiment de material lemnos și o singură specie, cu excepția cazului în care sortimentul este „lemn de foc”, care pot avea mai multe specii, dar încadrate pe următoarele grupe: diverse specii de foioase tari, diverse specii de foioase moi și diverse specii de rășinoase; loturile se pot dimensiona și în funcție de necesitățile persoanelor fizice, persoanelor fizice autorizate, întreprinderilor individuale și întreprinderilor familiale care nu desfășoară activitate economică în sensul reglementărilor comunitare în domeniul ajutorului de stat, precum și ale microintreprinderilor”; prin excepție, la rășinoase se pot grupa sortimente de lemn de lucru din specia brad cu molid. ”

**28. La articolul 20, alineatul (3) se modifică și va avea următorul cuprins:**

„(3) Anunțul se publică pe site-ul[*www.produselepadurii.apcrs.ro*](http://www.produselepadurii.apcrs.ro) *,* pentru organizatorii de licitații / negocieri prevăzuți la alin. (1) și (2); anunțul se afișează și la sediul organizatorului.”.

**29. La articolul 20, alineatul (7) se modifică și va avea următorul cuprins:**

„(7) În cazul materialelor lemnoase, prețul de pornire la licitație/negociere se stabilește pe principiile eficienței economice și economiei de piață, corelat cu condițiile de livrare.”.

**30. La articolul 21, alineatul (5), preambulul se modifică și va avea următorul cuprins:**

„(5) Pentru participare la licitaţie/negociere, operatorul economic trebuie să depună, cu minimum două ore înainte de ora prevăzută pentru începerea preselecţiei, o cerere de înscriere, care se înregistrează în registrul de corespondenţă al organizatorului şi la care trebuie să anexeze documentaţia formată din următoarele documente, după caz, în original sau în copie certificată, de către reprezentantul legal al operatorului economic, pentru conformitate cu originalul: ”

**31. La articolul 21, alineatul (9) se modifică și va avea următorul cuprins:**

„(9) Pentru a fi admise la licitație/negociere pentru: lemn rotund sau despicat de lucru, cheresteaua, flancuri, traverse, lemn ecarisat - cu secţiune dreptunghiulară sau pătrată și lemn cioplit persoanele fizice depun:

a) autorizația de construcție, în copie, pentru lemnul rotund sau despicat de lucru;

b) cartea de identitate, în copie.”

**32. La articolul 21, după alineatul (10) se introduce un alineat nou, alineatul (11), cu următorul cuprins:**

„ (11) Pentru materialele lemnoase care nu sunt prevăzute la alin. (9), documentele care trebuie depuse de persoanele fizice și condițiile pentru a fi admise la licitație/negociere se stabilesc de organizator și se prevăd în caietul de sarcini”.

**33. La articolul 22, alineatul (2), litera a) se modifică și va avea următorul cuprins:**

„a) nu a depus toate documentele până la termenul prevăzut la art. 21 alin. (5) sau documentele depuse sunt incomplete, nu sunt în original sau nu sunt certificate pentru conformitate cu originalul, după caz;”.

**34. La articolul 22, alineatul (2), litera g) se modifică și va avea următorul cuprins:**

„g) nu prezintă atestatul referitor la capacitatea de industrializare a lemnului fasonat potrivit prevederilor art. 49, în cazul producătorilor din industria mobilei care solicită participarea la runda a I -a a licitațiilor / negocierilor de vânzarea materialeleor lemnoase și/sau exercitarea dreptului de preempțiune, numai în cazul licitațiilor / negocierilor organizate de către administratorii fondului forestier proprietate publică a statului;”.

**35. La articolul 29, alineatul (1) se modifică și va avea următorul cuprins:**

„(1) în cazul licitaţiei publice cu strigare, licitarea masei lemnoase începe şi se desfăşoară în ordinea prevăzută în listele de partizi / grupaje de partizi / loturi / piese afişate la sediul organizatorului licitaţiei şi pe *site-ul* [*www.produselepadurii.apcrs.ro*](http://www.produselepadurii.apcrs.ro) ”.

**36. La articolul 42, alineatul (3) se modifică și va avea următorul cuprins:**

„(3) Prin excepţie de la prevederile alin. (1), partida constituită din produse accidentale — doborâturi/rupturi de vânt/zăpadă sau atacuri ale factorilor biotici, pe suprafețe compacte mai mari de 3 ha, rămasă neadjudecată după o licitaţie, se poate supune negocierii, organizată în data prevăzută în anunţul de licitaţie; negocierea se poate face numai dacă a existat o ofertă.”.

**37. La articolul 45, alineatul (1) se modifică și va avea următorul cuprins:**

„(1) Pentru consumul propriu al instituțiilor publice, al unităților de interes local finanțate integral sau parțial de la bugetul de stat sau bugetul local, care nu desfășoară activitate economică în sensul reglementărilor comunitare în domeniul ajutorului de stat, precum și strict pentru nevoile proprii/activitatea economică ale/a persoanelor fizice, persoanelor fizice autorizate, întreprinderilor individuale, întreprinderilor familiale administratorii fondului forestier proprietate publică pot să vândă în mod direct, pe bază de solicitare fundamentată, fără licitație și fără negociere, lemn rotund de lucru cu diametrul la capătul gros de maxim 24 cm și lemn de foc provenit din partizile exploatate în regie proprie, cu forțe proprii sau prin prestări servicii cu operatori economici atestați pentru lucrări de exploatare forestieră, precum și cherestea, flancuri, traverse, lemn ecarisat - cu secţiune dreptunghiulară sau pătrată, lemn cioplit, arbori şi arbuşti ornamentali, pomi de Crăciun, răchită şi puieţi forestieri. Aceste materiale lemnoase se pot vinde direct și microîntreprinderilor, fără licitație și fără negociere, dar numai după ce au fost supuse la valorificare la cel puțin 2 licitații.”.

**38. La articolul 45, după alineatul (1), se introduc 4 alineate noi, alineatele (11)- (14), cu următorul cuprins:**

(11) În vederea punerii în practică a prevederilor art. 59 alin. (51) –(57) din Legea nr. 46/2008- Codul silvic, republicată, cu modificările și completările ulterioare, se instituie următoarea procedură:

1. unitatea administrativ-teritorială comunică, prin afișare la sediul acesteia, persoanelor fizice și unităţilor de interes local finanţate, integral sau parţial de la bugetul de stat sau bugetul local, posibilitatea de cumpărare de lemn de lucru cu diametrul la capătul gros de maximum 24 cm și de lemn pentru încălzirea locuințelor, de la ocolul silvic de stat și/sau de ocolul de regim care administrează fond forestier proprietate publică a unității administrative-teritoriale;
2. persoanele fizice interesate și unităţile de interes local finanţate, integral sau parţial de la bugetul de stat sau bugetul local fac solicitări, în scris, către unitatea administrativ-teritorială până la data de 1 august a fiecărui an.
3. unitatea administrativ-teritorială centralizează solicitările persoanelor fizice și ale unităţilor de interes local finanţate, integral sau parţial de la bugetul de stat sau bugetul local și transmite necesarul de lemn de lucru cu diametrul la capătul gros de maximum 24 cm și de lemn pentru încălzirea locuințelor către ocolul silvic de stat și/sau ocolul silvic de regim care administrează fond forestier proprietate publică a unității administrative-teritoriale, după caz, până la data de 15 august;
4. ocolul silvic de stat și/sau de regim care administrează fond forestier proprietate publică a unității administrative-teritoriale, după caz, comunică fiecărei unități administrativ-teritoriale volumul anual disponibil de lemn de lucru cu diametrul la capătul gros de maximum 24 cm și de lemn pentru încălzirea locuințelor, în termen de 30 zile de la primirea solicitării.

e) funcție de volumul disponibil comunicat în condițiile lit. d), unitatea administrativ-teritorială transmite solicitările individuale ale persoanelor fizice și ale unităţilor de interes local finanţate, integral sau parţial de la bugetul de stat sau bugetul local, după caz, ocolului silvic de stat sau ocolului silvic de regim, în vederea onorării solicitării.

(12) Volumul disponibil de lemn de lucru cu diametrul la capătul gros de maxim 24 cm și de lemn de foc, rămas după acoperirea necesarului de lemn în condițiile art. 59 alin. (51) –(54) din Legea nr. 46/2008- Codul silvic, republicată, cu modificările și completările ulterioare, se valorifică prin licitație/negociere, în condițiile prezentului regulament. Produsele accidentale aferente căilor de scos-apropiat și cele care se suprapun peste partizi de produse principale contractate nu se includ în  categoria produselor accidentale dispersate sau realizate pe suprafețe compacte de maximum 3 ha prevăzute de art. 59 alin. (51) din Legea nr. 46/2008- Codul silvic, republicată, cu modificările și completările ulterioare.

(13) Pentru județele deficitare în păduri, solicitările formulate de către unitățile administrativ-teritoriale se centralizează la nivelul prefecturilor acestor județe și se transmit Regiei Naționale a Pădurilor - Romsilva în vederea comunicării, către acestea, a existenței în județele limitrofe, a eventualelor volume de lemn de lucru cu diametrul la capătul gros de maximum 24 cm și de lemn de foc, disponibile spre vânzare; în aceste județe, Regia Națională a Pădurilor – Romsilva poate organiza depozite de valorificare a materialelor lemnoase .

(14) Volumele disponibile menționate la art. 59 alin. (57) din Legea nr. 46/2008- Codul silvic, republicată, cu modificările și completările ulterioare se vor repartiza, de către Regia Națională a Pădurilor – Romsilva, direct proporțional cu volumele solicitate.”

**39. La articolul 45, alineatul (6), se modifică și va avea următorul cuprins:**

„(6) Materialele lemnoase prevăzute la alin. (1) se pot vinde și livra din depozite, de la căi de transport cu caracter permanent și din punctul naval de încărcare. În cazuri justificate, administratorii fondului forestier proprietate publică pot aproba pentru beneficiarii prevăzuți la alin. (1), vânzarea, în starea „fasonat la cioată” sau de la căile de scos-apropiat, a lemnului de lucru rotund cu diametrul la capătul de gros de maxim 24 cm și a lemnului de foc, provenit din lucrările de îngrijire a arboretelor tinere și din lucrări de igienă”.

**40. Articolul 46 se modifică și va avea următorul cuprins;**

„**Art. 46.** - Administratorii fondului forestier proprietate publică pot oferi spre vânzare materiale lemnoase cu prilejul procedurilor de achiziție organizate de autoritățile contractante în sistemul electronic de achiziții publice - SEAP - și la achizițiile directe practicate de autoritățile publice contractante.”.

**41. După articolul 47, se introduce un articol nou, art. 471, cu următorul cuprins:**

**„Art. 471**– (1) Licitațiile / negocierile organizate de administratorii fondului forestier proprietate publică a statului pentru vânzarea materialor lemnoase: sortimentele de lemn rotund sau despicat de lucru, cheresteaua, flancurile, lemnul ecarisat - cu secţiune dreptunghiulară sau pătrată și lemnul cioplit se desfășoară în două runde, astfel:

1. runda a I – a, cu participarea exclusivă a operatorilor economici care dețin atestat valabil de producător din industria mobilei;
2. runda a II – a, cu participarea oricăror operatori economici care îndeplinesc condițiile prezentului regulament.
3. Prevederile alin. (1) pot fi aplicate și în cazul licitațiilor/negocierilor organizate de administratorii fondului forestier proprietate publică a unităților admnistrativ teritoriale pentru vânzarea materialelor lemnoase: sortimentele de lemn rotund sau despicat de lucru, cheresteaua, flancurile, lemnul ecarisat - cu secţiune dreptunghiulară sau pătrată și lemnul cioplit obținute din acest fond forestier.”.

**42. După articolul 49, se introduce un nou subtitlu, cu următorul cuprins:**

**„CAPITOLUL IV. DISPOZIȚII TRANZITORII ȘI FINALE”.**

**43. Articolul 51 se modifică și va avea următorul cuprins:**

„**Art. 51**. - Grupajul de partizi, constituie atât din produse principale, produse din lucrări de conservare, cât şi din produse accidentale de pe suprafețe compacte mai mari de 3 ha, cu respectarea prevederilor art. 1 lit. h), se aprobă de organizatorul licitaţiei / negocierii şi este evidenţiat în caietul de sarcini.”.

**44. La articolul 52, alineatul (3) se modifică și va avea următorul cuprins:**

„(3) Lemnul rotund provenit din fondul forestier proprietate publică a unității administrativ-teritoriale poate face obiectul procesării în instalații proprii ale ocolului silvic de regim înființat de aceasta, numai cu aprobarea consiliului local.”.

**45. La articolul 53, alineatul (1) se modifică și va avea următorul cuprins:**

„(1) În scopul evitării deprecierii calitative a materialelor lemnoase fasonate, pentru asigurarea desfacerii și ritmicității livrărilor acestora către operatorii din industria mobilei și în situațiile în care nu se poate asigura depozitarea unor cantități de material lemnos constituite în loturi din cauza inexistenței unei infrastructuri specifice - platforme primare sau depozite de materiale lemnoase, precum și pentru punerea în siguranță a materialelor lemnoase fasonate ce pot fi periclitate de dezastre naturale cum sunt inundațiile, alunecările de teren sau avalanșele, entitățile/structurile prevăzute la art. 3, alineatul (1) și la art. 4, alineatul (1) pot aproba constituirea de loturi previzionate în baza prevederilor actelor de punere în valoare, urmând ca livrarea acestora să se facă în baza recepțiilor efective și în cadrul unor grafice de eșalonare.”.

**46. La articolul 54, preambulul alineatului (8) se modifică și va avea următorul cuprins:**

„(8) În cazul loturilor/pieselor de materiale lemnoase din sortimente industriale, facturarea se realizează prin înscrierea:

**47. La articolul 54, după alineatul (10), se introduce un alineat nou, alin. (11), cu următorul cuprins:**

„(11) În cazul în care în intervalul de timp dintre încheierea contractului de vânzare - cumpărare a masei lemnoase pe picior și recoltarea acesteia arboretul supus exploatării forestiere a parcurs un sezon de vegetație se calculează creșterea anuală iar volumul determinat se adaugă la volumul adjudecat, cu o valoare calculată cu prețul unitar de adjudecare (lei/mc, fără TVA), prin încheierea unui act adițional la contract.”.

**48. La articolul 56, alineatul (1) se modifică și va avea următorul cuprins:**

„(1) La licitațiile negocierile de vânzare a masei lemnoase pe picior și a materialelor lemnoase, organizate potrivit prezentului regulament, pot asista reprezentanți ai organizațiilor patronale și profesionale din domeniile silvicultură, exploatare forestieră, prelucrarea primară și industrializarea lemnului, precum și din alte domenii; aceștia au acces la întreaga documentație dacă achită tariful de participare stabilit de organizator.”.

**49. Articolul 57 se modifică și va avea următorul cuprins**:

„**Art. 57**. - (1) Prevederile prezentului regulament se aplică atât pentru valorificarea masei lemnoase care se recoltează din fondul forestier proprietate publică cât și pentru toate materialele lemnoase provenite din fondul forestier proprietate publică, respectiv: lemnul rotund sau despicat de lucru şi lemnul de foc, cheresteaua, flancurile, traversele, lemnul ecarisat - cu secţiune dreptunghiulară sau pătrată, lemnul cioplit, precum şi arbori şi arbuşti ornamentali, pomi de Crăciun, răchită şi puieţi forestieri.

(2) Prevederile prezentului regulament se pot aplica și pentru vânzarea masei lemnoase care se recoltează și a materialeleor lemnoase care se obțin din fondul forestier al deținătorilor pentru care structurile administratorilor fondului forestier proprietate publică au contracte de administrare sau de prestări servicii silvice, cu acordul scris al acestora.”.

**50. Articolul 58 se modifică și va avea următorul cuprins:**

„**Art. 58.** –Valorificarea masei lemnoase/materialelor lemnoase poate fi făcută și prin intermediul platformelor electronice sau piețelor de tranzacționare administrate de bursele de mărfuri care funcționează în condițiile legii, numai dacă aceștia hotărăsc astfel, cu respectarea prevederilor legale în vigoare.”.

**51. La articolul 59, alineatul (1) se modifică și va avea următorul cuprins:**

„(1) Administratorii fondului forestier proprietate publică care desfășoară și activități de operator economic, având ca obiect exploatarea de masă lemnoasă și/sau procesarea de materiale lemnoase provenită(e) din fondul forestier pe care-l administrează, au obligația să organizeze și să conducă contabilitatea de gestiune în mod distinct pentru cele două activități, ca centre de costuri.”.

**52. La articolul 59, după alineatul (2), se introduce un nou alineat, alin. (3), cu următorul cuprins:**

„ (3) Materialele lemnoase care au fost cumpărate prin procedura de vânzare directă, precum și cele care au fost adjudecate la licitațiile organizate cu participarea exclusivă a operatorilor economici care posedă atestat valabil de producător din industria mobilei nu mai pot face obiectul comercializării iar în caz de comercializare acestea se confiscă fizic sau valoric, după caz.”.

**53. Anexa la Regulament se modifică și se înlocuiește cu anexa care face parte integrantă din prezenta hotărâre.**

**Art. II. – (1)** Procedurile de licitație în curs de desfășurare și contractele, prevăzute de Hotărârea Guvernului [nr. 617/201](https://lege5.ro/Gratuit/haztomrqg4/hotararea-nr-924-2015-pentru-aprobarea-regulamentului-de-valorificare-a-masei-lemnoase-din-fondul-forestier-proprietate-publica?d=2017-07-27)6 privind aprobarea Regulamentului de valorificare a masei lemnoase din fondul forestier proprietate publică, în curs de executare la data intrării în vigoare a prezentei hotărâri, rămân supuse legislației în vigoare la data inițierii, respectiv încheierii acestora.

(2) În tot cuprinsul hotărârii, sintagma „materiale lemnoase fasonate” se înlocuiește cu sintagma „materiale lemnoase” iar sintagmele „masă lemnoasă fasonată” și „material lemnos fasonat” se înlocuiesc cu sintagma „material lemnos”.

**PRIM – MINISTRU**

**MIHAI TUDOSE**

**Anexă**

**(Anexa la regulament)**

**ANUNȚUL**

(model)

**privind organizarea licitației principale pentru vânzarea de masă lemnoasă pe picior / licitației intermediare pentru vânzarea de masă lemnoasă pe picior / licitației pentru vânzarea de materiale lemnoase (cu nominalizarea materialelor lemnoase)**

1. Organizatorul licitației *(denumire, adresă, număr de telefon, fax, e-mail)*: . . . . . . . . . .
2. Data desfășurării și ora începerii licitației: . . . . . . . . .
3. Locul desfășurării licitației *(adresa completă)* . .. . . .
4. Tipul licitației . . . . . . . . . .
5. Temeiul legal al organizării și desfășurării licitației : ............................................................
6. Data desfășurării și ora începerii preselecției: . . . . . .
7. Data și ora-limită până la care pot face depunerea documentației pentru preselecție și înscrierea la licitației .............; ....................
8. Lista partizilor/grupajelor de partizi/loturilor/pieselor/bucăților care se licitează, prețul de pornire a licitației și pasul de licitare pentru fiecare partidă/grupaj de partizi/lot/piesă/bucată/etc. sunt afișate la sediul organizatorului și pe site-ul w*ww.produselepadurii.apcrs.ro*,
9. Volumul total de masă lemnoasă pe picior oferit la licitație . . . . . . . . . . m3, din care: pe natură de produse:

..........................

..........................

..........................

și, respectiv, pe specii și grupe de specii:

...........................

............................

............................

1. Cantitatea totală de materiale lemnoase oferite la licitație . . . . . . m3/tone/bucăți/etc. din care pe sortimente și pe specii *(se detaliază materialele lemnoase supuse vânzării, pe specii și sortimente și cantitățile aferente)*:

...........................

...........................

...........................

1. Alte informații privind masa lemnoasă pe picior / materialele lemnoase care se oferă spre:

.......................................................................................................................................................................................................................................................................................

1. Masa lemnoasă pe picior și/sau materialele lemnoase rămasă neadjudecată / rămase neadjudecate se supune / se supun procedurii de vânzare prin negociere, în aceeași zi, în condițiile prevăzute de regulamentul menționat mai sus și de alte reglementări în vigoare.
2. Caietul de sarcini poate fi achiziționat de la sediul organizatorului licitației începând cu data de: . . . . .. .
3. Alte informații privind organizarea și desfășurarea licitației: . . . . . . . . . .........................................
4. Neîncheierea contractului de vânzare-cumpărare în termenul maxim de 10 zile lucrătoare, din culpa exclusivă a adjudecatarului, atrage anularea adjudecării și pierderea garanției de contractare aferentă.
5. Garanția de contractare nu se restituie operatorului economic, în următoarele situații:
   1. nu a fost încheiat contractul de vânzare-cumpărare, în condițiile legii, din culpa operatorului economic;
   2. nu a constituit garanția de bună execuție, la data încheierii contractului;
   3. își retrage oferta în perioada de valabilitate a acesteia;
   4. a fost încheiat în termen contractul de vânzare-cumpărare a masei lemnoase, iar valoarea garanției, cu acordul părților, se folosește pentru constituirea cauțiunii prevăzute de art. 66 alin. (1) din Legea nr. 46/2008 - Codul silvic, republicată, cu modificările ulterioare, pentru constituirea garanției de bună execuție și/sau pentru plata contravalorii masei lemnoase contractate.
6. Pentru informații și date suplimentare vă puteți adresa organizatorului licitației *(persoane de contact, numere de telefon, e-mail, fax):* . . . . . . . . . .

**Organizator**

”